b'\n_START_ARTICLE_\nCesar Kenzo\n_START_SECTION_\nLegenda\n_START_PARAGRAPH_\nPrinc Oka, ki je kasneje postal cesar Kenz\xc5\x8d, naj bi bil vnuk cesarja Ri\xc4\x8duja in njegove dru\xc5\xbeice I\xc4\x8dinobe no O\xc5\xa1iva.\xc2\xa0Bil je \xc5\xa1e zelo mlad, ko je cesar Jurjaku izstrelil pu\xc5\xa1\xc4\x8dico, ki je\xc2\xa0ubila njegovega o\xc4\x8deta na lovski odpravi. Oba z bratom princem Okejem sta be\xc5\xbeala za svoje \xc5\xbeivljenje. Zatekla sta se v provincah Aka\xc5\xa1i in Harima, kjer sta \xc5\xbeivela v skrivanju. Zlila sta se v ruralno skupnost kot navadna pastirja._NEWLINE_Neko\xc4\x8d naj bi princ Harima slu\xc4\x8dajno pri\xc5\xa1el v Aka\xc5\xa1i, ko mu je princ Oka razkril svojo identiteto. Cesar Sejnej je svoja izgubljena ne\xc4\x8daka posvojil in imenoval za naslednika._NEWLINE_Po Sejnejevi smrti sta ostala princa edina dedi\xc4\x8da, a se nista uspela dogovoriti za vladanje, ker si tega sploh nista \xc5\xbeelela. Na koncu so veliki mo\xc5\xbeje z dvora prepri\xc4\x8dali princa Oka, kar je pomirilo mnoge ljudi v tem nesigurnem obdobju._NEWLINE_Kenzo\xc2\xa0je bil monarh iz konca 5. stoletja, a so informacije o njegovem \xc5\xbeivljenju redke, virov za nadaljnje \xc5\xa1tudije in verifikacijo pa ni dovolj._NEWLINE_Njegov dejanski naziv je bil verjetno Sumeramikoto ali\xc2\xa0Ameno\xc5\xa1ita \xc5\xa0iro\xc5\xa1imesu Okimi (\xe6\xb2\xbb\xe5\xa4\xa9\xe4\xb8\x8b\xe5\xa4\xa7\xe7\x8e\x8b, "veliki kralj, ki vlada pod nebesi"), saj se naziv tenno pojavi \xc5\xa1ele v \xc4\x8dasu cesarja Tenmuja in cesarice D\xc5\xbeito. Lahko da so ga nazivali z Jamato Okimi (\xe3\x83\xa4\xe3\x83\x9e\xe3\x83\x88\xe5\xa4\xa7\xe7\x8e\x8b/\xe5\xa4\xa7\xe5\x90\x9b, "veliki kralj Jamata").\n_START_SECTION_\nKenzova vladavina\n_START_PARAGRAPH_\nNjegova prestolnica je bila pri \xc4\x8cikacu Asuka no Jacuri no Miji (\xe8\xbf\x91\xe9\xa3\x9b\xe9\xb3\xa5\xe5\x85\xab\xe9\x87\xa3\xe5\xae\xae, \xe3\x81\xa1\xe3\x81\x8b\xe3\x81\xa4\xe3\x81\x82\xe3\x81\x99\xe3\x81\x8b\xe3\x81\xae\xe3\x82\x84\xe3\x81\xa4\xe3\x82\x8a\xe3\x81\xae\xe3\x81\xbf\xe3\x82\x84) v provinci Jamato.\xc2\xa0Njegova pala\xc4\x8da je bila v dana\xc5\xa1nji prefekturi Nara ali Osaka._NEWLINE_Murray poro\xc4\x8da, da je bil edini pomembnej\xc5\xa1i dogodek iz njegovega vladanja nado\xc5\xbeno spo\xc5\xa1tovanje, ki ga je izkazal do svojega\xc2\xa0ubitega o\xc4\x8deta. Njegove ostanke je dal pokopati v primeren mavzolej, vreden o\xc4\x8deta in sina cesarja. Po treh letih vladavine je umrl v 38. letu \xc5\xbeivljenja. Ker tudi sam ni imel dedi\xc4\x8dev, ga je nasledil brat._NEWLINE_Dejansko mesto Kenzovega groba ni znano.\xc2\xa0Tradicionalno ga \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi) v Osaki. Cesarska hi\xc5\xa1a je posvetila to lokacijo kot njegov mavzolej.\xc2\xa0Uradno se imenuje Kataoka no Icacuki no oka no kita no misasagi.'